493 π.Χ.



Γεγονότα
 Στόλος της Περσικής Αυτοκρατορίας, επανδρωμένος από Φοίνικες, αποκαθιστά την κυριαρχία των Περσών στην Κύπρο.
 Οι Αθηναίοι εκλέγουν τον Θεμιστοκλή ως άρχοντα, τον επικεφαλής της εκτελεστικής και δικαστικής εξουσίας. Ο Θεμιστοκλής υποστηρίζει την αντίσταση κατά των Περσών και αρχίζει την κατασκευή μιας οχυρής ναυτικής βάσεως στον Πειραιά. Επιπλέον, διορίζει στρατηγό στον αθηναϊκό στρατό τον μόλις αφιχθέντα από την Ιωνία Μιλτιάδη με βάση την εξαιρετική του φήμη ως άξιου στρατιωτικού.
 Λήγει η 1η Secessio plebis («Απόσχιση των Πληβείων») στη Ρώμη. Ο ρωμαϊκός στρατός υπό τον Πσστούμο Κομίνιο Αουρούνκο νικά τους Ουόλσκους και κατακτά τις πόλεις Λονγκούλα, Πολλούσκα και Κορίολα. Ο Γάιος Μάρκιος διακρίνεται κατά τη μάχη για την τελευταία πόλη και αποκτά το προσωνύμιο «Κοριολανός».
 Κατά τη δεύτερη υπατεία του, ο Ρωμαίος ύπατος Σπούριος Κάσσιος Βισκελλίνος συνάπτει συνθήκη με την Ένωση του Λατίου, τη «Foedus Cassianum», κατοχυρώνοντας την κυρίαρχη θέση της Ρώμης στο Λάτιο.
 Ο Αθηναίος ποιητής Φρύνιχος παρουσιάζει την τραγωδία Μιλήτου Άλωσις με θέμα την άλωση της Μιλήτου. Οι αρχές της πόλεως απαγορεύουν τις παραστάσεις του έργου.

Θάνατοι
 Αγρίππας Μενένιος Λανάτος, Ρωμαίος ύπατος
 Κλεισθένης (πιθανή χρονολογία)

Έτη